Skien prestegård

Skien prestegård ligger på Lundetoppen i Skien. Gården fikk sin nåværende form rundt 1779, etter at den hadde brent ned i bybrannen i 1777. I den store bybrannen i 1886 var gården en av de få som ikke strøk med. Dette gjør bygningen til en av de aller eldste i Skien sentrum.

Gården er en trebygning på 240 kvm over to etasjer, og er bygget i rokokkostil. Bygningen har vært bolig for byens sokneprest med familie helt fra den ble bygget.

En av de mest kjente beboerne av gården er Gustav Adolph Lammers. Han var sokneprest i tida 1849–1855, og tok initiativ til å bygge et bedehus på prestegårdens grunn. Andreas Hauge har også bodd i prestegården.Skien prestegård, Skien kommunes nettsted (besøkt 2009-08-25)

 Referanser 

 Eksterne lenker 


Kategori:Byggverk i Skien
Kategori:Prestegårder i Norge
Kategori:Kulturminner i Skien
Kategori:Gårder i Skien